---
# System prepended metadata

title: Bibliotekar

---

# Bibliotekar

Bibliotekarju Binetu v Butalah korona ni prav nič prizanesla. Vsakodnevno prelaganje bolj ali manj enakega kupa knjig ga izčrpuje. Ker je knjižnica v Butalah majhna, ljudje pa neuki, imajo od vsake knjige po zgolj en izvod. Bineta zjutraj na mizi pričaka nov pomešan kup knjig in kronološki seznam naročil, ki jih je prejšnji dan prejel. Hitro želi na kup spraviti knjige, ki jih danes odpremlja in knjige, ki jih mora pospraviti. Bine si želi aparata, ki krožno vrti knjige, in program, ki bo ta aparat vodil. Aparat lahko premakne knjigo zgolj naprej ali pa jo izpusti; seznama želja ne zna razvrstiti. Z drugimi besedami: aparat zmore zgolj štiri operacije. Premik po seznamu želja za eno knjigo naprej, premik po kupu knjig za eno knjigo naprej, primerjati knjigo z željo in izpustiti knjigo. En krog pomeni, da se aparat sprehodi skozi seznam želja in skozi kup knjig. Iz praktičnih razlogov  (rad bi šel čim prej domov) Bineta zanima, koliko knjig mu ostane v aparatu po prvem krogu delovanja. 

## Opis vhoda

V prvi vrstici standardnega vhoda sta s presledkom ločeni naravni števili $N$ in $M$ - število knjig, ki so na seznamu za odpošiljanje ter število knjig, ki jih je zjutraj prejel.

V naslednji vrstici se nahaja $N$ s presledkom ločenih naravnih števil $a_i$, ki predstavljajo seznam želja.

Sledi ji vrstica $M$ s presledkom ločenih naravnih števil $b_i$, ki predstavljajo prejete knjige.

## Opis izhoda

Na standardni izhod izpiši vsoto števila knjig, ki ostanejo v aparatu, in knjig, ki ostanejo na seznamu želja, ko se knjige prvič zavrtijo skozi aparat.

## Primer

### Vhod

```
4 6
4 2 1 6
3 2 5 9 6 1
```

### Izhod

```
6
```

### Komentar

Knjige, ki ostanejo so:

```
4 . . 6
3 . 5 9 6 .
```

Iz aparata padeta knjigi $2$ in $1$ (obstajajo tudi alternativne rešitve, ki vodijo do istega rezultata). V aparatu ostane $6$ knjig.

## Omejitve

- $1 \leq N, M \leq 200000$
- $1 \leq a_i, b_i \leq 2 \cdot 10^9$
- $a_i \neq a_j$ za vsak $i,j; 1 \leq i <j \leq N$
- $b_i \neq b_j$ za vsak $i,j; 1 \leq i <j \leq M$

## Podnaloge

1. podnaloga (3 točke): $N, M \leq 2$
2. podnaloga (11 točk): $N + M \leq 20$
3. podnaloga (10 točk): $N \leq 18$
4. podnaloga (21 točk): $N, M \leq 1000$
5. podnaloga (14 točk): $N, M \leq 10000$
6. podnaloga (41 točk): Ni dodatnih omejitev
